На основу члана 12. став 2. тачка 21) Закона о одбрани („Службени гласник РС”, бр. 116/07, 88/09, 88/09 – др. закон, 104/09 – др. закон, 10/15 и 36/18), а у вези са чланом 54. став 3. Закона о патентима („Службени гласник РС”, бр. 99/11, 113/17 – др. закон, 95/18, 66/19 и 123/21),

Влада доноси

**У Р Е Д Б У**

**О ИЗМЕНАМА И ДОПУНАМА УРЕДБЕ О НАЧИНУ, ПОСТУПКУ И МЕРАМА ЗАШТИТЕ ПОВЕРЉИВИХ ПРОНАЛАЗАКА ЗНАЧАЈНИХ ЗА ОДБРАНУ**

Члан .

У Уредби о начину, поступку и мерама заштите поверљивих проналазака значајних за одбрану („Службени гласник РС”, број 110/08) у члану 6. став. 1. речи: „поверљиву пријаву патента” замењују се речима: „поверљиву пријаву за заштиту проналаска.”

Члан .

У члану 8. став 3. после речи: „патента” додају се речи: „или малог патента”.

После става 3. додаје се став 4, који гласи:

„Ако се у току поступка испитивања поверљиве пријаве за заштиту проналаска створеног ван Министарства одбране и Војске Србије, утврди да су испуњени сви услови за заштиту поверљивог проналaска патентом или малим патентом, проналазач је дужан да на захтев Министарства одбране достави изјаву о условима настанка проналаска, са садржином изјаве прописаном у члану 6. став 2. ове уредбе.”

Члан .

Члан 10. мења се и гласи:

„Члан 10.

Поступак за заштиту проналаска од значаја за одбрану или безбедност Републике Србије патентом или малим патентом, покреће се подношењем пријаве Министарству одбране (у даљем тексту: поверљива пријава за заштиту проналаска).

Поверљива пријава за заштиту проналаска подноси се Министарству одбране у писаном облику, на српском језику, у три примерка.

Као потврду о примљеној поверљивој пријави за заштиту проналаска, Министарство одбране подносиоцу пријаве доставља писано обавештење о признатом датуму подношења пријаве и регистарском броју под којим је уписана у регистар пријава поверљивих проналазака.”.

Члан .

У члану 11. додаје се нови став 1, који гласи:

„Поверљива пријава за заштиту проналаска садржи:

1) захтев за признање права;

2) опис проналаска;

3) један или више патентних захтева за заштиту проналаска;

4) нацрт на који се позива опис и/или патентни захтеви;

5) апстракт.”

У досадашњем ставу 1. који постаје став 2. реч: „патента” замењује се речима: „за заштиту проналаска”.

Члан .

У члану 12. став 1. речи: „поверљивог патента” замењује се речју: „права”.

У тачки 1) после речи: „патента” додају се речи: „или малог патента”.

У тач. 2) и 3) после речи: „презиме” речи: „јединствени матични број грађана”, бришу се.

После тачке 8) додају се тач. 9) и 10), које гласе:

„9) податке и потврду о излагању на међународној изложби, ако је проналазак био излаган;

10) друге податке по потреби, у складу са законом којим се уређују патенти.”

Члан .

У члану 13. став 1. тачка 1) реч: „патента” замењује се речју: „права”.

У тачки 3) после речи: „патентом” додају се речи: „или малим патентом”.

Члан .

Члан 19. мења се и гласи:

„Члан 19.

Поверљивој пријави за заштиту проналаска поднетој Министарству одбране, која садржи назначење да се тражи признање патента или малог патента, име и презиме или назив и адресу подносиоца пријаве и опис проналаска, признаје се датум подношења пријаве.

Поверљива пријава за заштиту проналаска којој је признат датум подношења, уписује се у регистар пријава поверљивих проналазака, који води Министарство одбране.

Поверљива пријава за заштиту проналаска се не објављује.

После признања датума подношења поверљиве пријаве за заштиту проналаска Министарство одбране врши формално и суштинско испитивање поверљиве пријаве.

Поступак испитивања поверљиве пријаве за заштиту проналаска ближе уређује министар одбране.”

Члан .

У члану 21. ст. 1. и 2. речи: „поверљиве пријаве патента” замењују се речима: „поверљиве пријаве за заштиту проналаска”.

Члан .

У члану 22. став 1. речи: „признавању патента” замењују се речима: „признању права”.

Став 2. мења се и гласи:

„Патент за поверљиви проналазак траје 20 година, рачунајући од датума подношења пријаве.”

После става 2. додаје се нови став 3, који гласи:

„Мали патент за поверљиви проналазак траје десет година, рачунајући од датума подношења пријаве.”

Досадашњи став 3. постаје став 4.

Члан .

Члан 23. брише се.

Члан .

У члану 26. после речи: „патента” додају се речи: „или малог патента”.

Члан .

У називу Главе IV. реч: „патента” замењује се речју: „права”.

У члану 27. ст. 1. и 2. после речи: „патента” додају се речи: „или малог патента”.

Члан .

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-24/2023

У Београду, 12. јануара 2023. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |